Entretien n°7 : «Isem-iw wiza, sɛiɣ di leɛmer-iw 61 n sna. Asmi sɛiɣ 16 n sna di leɛmer-iw wwtaɣ ticraḍ-agi deg umgarḍ-iw, umbaɛed xeḍben-iyi i wakken ad zewǧǧeɣ . Lliɣ sɛiɣ aguẓ, syin asmi iyi-twala temɣart-iw yeffeɣ-d mliḥ tekker tenna-as ilaq ad as-nexdem l’opération akken ad as-t-id-nekkes uqbel ad tt-id nawwi, yuɣal tenna-as yemma ɛezzu ala, ad as-nexdem kan ticraḍ. Tekker truḥ testeqsa-d cix, tenna-as :‘ma yella maɛlic ad as-wwteɣ ticraḍ’, dɣa cix amerabeḍ yenna-as : ‘ad-as-nexdem kan dwa akken ad teḥllu axatar d lehlak kan, iɛedda yefka-as-d itbir’, syin akkin teṭṭef-it-id yemma ɛezzu tezla-iyi-t tɛedda tḥuk-iyi idamen-nni deg umkan-nni id iyi-qarḥen. Umbaɛed, tewwet-iyi ticraḍ-nni uqbel tesɣma-yi-t s taẓult, syin tetbeɛ-itt s usennan n ukermus, mi yaɛya yiwen n usennan ad tɛiwed wayeḍ nniḍen alamma yṭṭarḍaq-d umkan-nni d idamen. Asmi i teḥla tin n uwsawen, umbaɛed tewwet-iyi tin i yellan s ddaw-s, ilaq sebɛa isennanen akken ad d-ijeraḥ umkan-nni, azekka-nni texdem-iyi taduḍt teṭṭef-iyi-tt s umendil. Sbba, asmi sɛiɣ 6 n yiseggasen, tameṭṭut n ɛemmi tella s tadist tella tẓad irden s tesirt, lliɣ tturareɣ ɣur-s s yin kecmen-d lɛeṣkar s axxam ufan-tt-id waḥd-s dɣa fkan-as tiyita ɣer uɛbbuḍ-is dɣa llufan yuɣal ala idamen, mi walaɣ akk idamen-nni tekcem-iyi lfeqɛa, dɣa suɣaɣ dɣa qqimeɣ ur hedreɣ ara cehrayen, akken ciṭ ciṭṭuḥ uɣaleɣ hedreɣ dɣa tebda ad ttffeɣ tiwweḍ-iyi annect ilat tewwi akk amegerḍ-iw, seg wasmi iyi-txedem yemma ɛezzu ticraḍagi uɣaleɣ ḥliɣ. Ɣer tura llant tḥedayin di tmurt-iw xedment-tent i cbaḥa.” “Akken iqaren at zik: “ticraḍ ɣef idamen-is s imir-nni”